Στην αναζήτηση μάρτυρα που να είδε το τροχαίο που σημειώθηκε γύρω στις 2 το μεσημέρι στη Λεμεσό βρίσκεται η αστυνομία.

Κάτω από συνθήκες που διερευνώνται όχημα που οδηγούσε άγνωστος οδηγός χτύπησε ποδηλάτη στην οδό Ανάφης στην περιοχή Ζακακίου. Μετά το τροχαίο ο οδηγός του αυτοκινήτου εγκατέλειψε τη σκηνή.

Ο ποδηλάτης τραυματίστηκε και μεταφέρθηκε με ασθενοφόρο στο Γενικό Νοσοκομείο Λεμεσού χωρίς η κατάσταση της υγείας να διατρέχει κίνδυνο.

Μέλη της αστυνομίας που έσπευσαν στο σημείο διερευνούν τα αίτια του ατυχήματος ενώ αναζητούν μαρτυρία από πολίτη σε μια προσπάθεια να εντοπιστεί ο ασυνείδητος οδηγός.

